LEIEKONTRAKT SKOLEÅRET 2022/2023

Hybelhuset ved Mære landbruksskole er et boligtilbud for elever ved skolen. Boligtilbudet står i umiddelbar tilknytning til leietakerens skoletilbud og kan ikke opprettholdes på selvstendig grunnlag. Elever med mye udokumentert fravær kan miste hybelplassen. Ingen elever har rett på hybel selv om de er inntatt ved skolen.

Leieforholdet reguleres av Husleielovens § 11-2. Dette gir leieren færre rettigheter enn ved leie av annen bolig. Ellers vises det til hybelhusreglementet. Et hvert leieforhold inngås under forutsetning av at leietaker plikter å overholde dette reglementet. Ved grove, eller gjentatte brudd på reglementet, heves leieavtalen jfr. Husleielovens § 9-9.

**Grove brudd på hybelhusreglementet er:**

* Bruk eller oppbevaring av rusmidler eller vise seg beruset på hybelhuset eller andre deler av skolens område.
* Mobbing, trakassering eller trusler mot andre elever, eller skolens tilsatte.
* Tyveri av eiendeler eller hærverk på andres eller skolens eiendom.

**Gjentatte brudd på hybelhusreglementet er:**

* Gjentatte brudd på hybelhusreglementet er når leietaker til tross for én muntlig og én skriftlig advarsel fortsetter å bryte reglementet. Erklæring om at utleier hever leieavtalen skal være skriftlig. Den kan pålegge leietakeren straks å flytte og levere husrommet tilbake.

# Mære landbruksskole (utleier) og …………………………………………………….…….. (elevens navn ) Har i dag inngått følgende leiekontrakt:

1. **LEIEFORHOLDET**

Leieforholdet starter ved undertegning av leieavtalen, og følger skoleruta til den opphører ved skoleårets slutt. Hvis leietager er under 18 år, må avtalen signeres av en foresatt.

Internett og strøm/oppvarming er inkludert i leien.

1. **BETALING**

**Depositum**

Depositum på kr 8.900, - *skal* være innbetalt, og **kvittering for betaling skal være forevist hybelhusleder, eller den som er bemyndiget før man får tilgang til leiligheten.**

**MERK:** Depositum må være betalt inn på følgende konto: 8601.76.75240. (Betaling av depositum på husleiekonto er *ikke* godtatt)

**Husleie**

Husleie for august og september faktureres i samme faktura. Det gis ikke fradrag i pris for undervisningsfrie dager, utferd, utplassering m.m.

Faktura kommer i Altinn, eller i digital postkasse (Digipost, e-Boks) hvis fakturamottaker har dette. Uåpnet sending i Altinn vil etter 2 dager bli sendt på papir til oppgitt postadresse.

**Tap av nøkkelkort**

Ved tap av nøkkelkort må leietakeren betale kr. 200,- for å få laget nytt kort.

**Manglende betaling av husleie**

Utkastelse (tvangsfravikelse) på grunn av manglende betaling vil kreves dersom husleien ikke blir betalt innen 14 dager etter at skriftlig varsel er sendt i henhold til tvangsfullbyrdelsesloven § 4-18. Varsel blir sendt tidligst på forfallsdagen, jf. tvangsfullbyrdelsesloven § 13-2 tredje ledd bokstav a. Varselet skal opplyse om at utkastelse vil kreves dersom leien ikke blir betalt, og at utkastelse kan unngås ved at leien blir betalt omgående med påløpte kostnader.

1. **OPPSIGELSESFRIST**

Oppsigelsesfristen er 1 måned. Oppsigelse må skje skriftlig til hybelhusleder innen den 20. i måneden før. Det er samme oppsigelsesfrist for middagspakke.

1. **UTFLYTTING**

Utflytting skjer siste skoledag, hvis ikke annet er avtalt. Ved utflytting skal hybelen være ryddet og rengjort. Overlevering skjer etter inspeksjon av hybelhusleder. Ikke utført vask belastes leietaker med Kr 1 500, -

1. **SKADER/ERSTATNINGSPLIKT**

Skader skal straks meldes til skolen. Leietaker forplikter seg til å erstatte skader som ikke skyldes normal slitasje. Merking og opphenging av diverse på hybel er ikke tillatt. Opphenging på hybelvegger kun med heftemasse (fås kjøpt hos bokhandel). Leietakerne kan bli stilt solidarisk ansvarlig for felles utstyr.

1. **OPPHOLD I HELGER OG FERIER, mv.**

Hybelhuset er normalt *ikke* tilgjengelig for hybelboere i følgende tidsrom:

* I skoleferier, og ved bevegelige helligdager.
* I helger (mellom skoleslutt på fredag, og frem til kl 1700 søndag ettermiddag)

Det *kan* gis tillatelse til opphold i overnevnte tidsrom i spesielle tilfeller, etter avtale med hybelleder.

1. **RENHOLD**

Leietaker har ansvar for å holde rommet sitt og fellesarealer rent og i orden. Eget utstyr for vasking må tas med av den enkelte beboer. Romvask/fellesvask skal utføres hver uke, og skal godkjennes av personalet. Ved denne sjekken skal elevene være til stede. Leietakeren er også medansvarlig for å holde det ryddig og i orden, i og rundt hybelhusets fellesareal.

1. **PARKERING**

Parkering er bare tillatt på anviste plasser. Parkering andre steder kan medføre borttauing på eierens regning.

1. **TYPE ROM OG TILLEGSTJENESTER**

|  |  |
| --- | --- |
| Sett kryss ved type rom og valg av evt. middagspakke | Pris pr måned |
|   | Dublett / rom (kr 44.500, - pr skoleår) | Kr 4.450, -  |
|   | Dublett / rom, med helgeopphold (kr 50.000, - pr skoleår) | Kr 5.000, -  |
|   |   |   |
|   | Middagspakke 5 dager i uka (varm lunsj fredager)  | Kr 1.000, -  |
|   | Middagspakke 3 dager i uka (tirsdag – torsdag)  | Kr 650, -  |

1. **LEIETAGERS FAKTURAADRESSE**

Hvis leietaker er under 18 år, er det foresattes opplysninger som skal legges inn, og som vil være juridisk ansvarlig.

|  |  |
| --- | --- |
| Navn: |  |
| Adresse: |  |
| Postnummer/sted: |  |  |
| E-post: |  |
| Telefon: |  |
| Personnummer: |  |
| Kontonummer:(for tilbakebetaling av depositum) |  |
| Registreringsnummer:(Kjøretøy tilhørende leietager) |  |
| Tildelt rom- og skap: | **ROM NR:** | **SKAP NR:** |
| (Sett kryss)  | Jeg bekrefter med dette å ha mottatt, og satt meg inn i hybelhus-reglementet og skolereglementet. Jeg er kjent med at kontraktbrudd kan føre til at utleier sier opp leieavtalen, og at leie må betales i oppsigelsestiden. |

Sted og dato Sted og dato

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Utleiers/ fullmektiges underskrift Leietagers underskrift

 \_\_\_\_\_\_\_\_\_\_\_\_\_\_\_\_\_\_\_\_\_\_\_

Foresattes underskrift

(Hvis leietager er under 18 år)